Document ID: 31992D0446

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1992 περί των ερωτηματολογίων για τις οδηγίες που αφορούν τον τομέα των υδάτων (92/446/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/464/ΕΟΚ του Συμβουλίου της 4ης Μαΐου 1976 σχετικά με τη ρύπανση που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας(1) , όπως τροποποιήθηκε τελευταία από την οδηγία 91/692/ΕΟΚ του Συμβουλίου της 23ης Δεκεμβρίου 1991 για την τυποποίηση των εκθέσεων σχετικά με την εφαρμογή ορισμένων οδηγιών για το περιβάλλον(2) , και ιδίως το άρθρο 13 παράγραφος 1, καθώς και τις αντίστοιχες διατάξεις σε άλλες οδηγίες αναφερόμενες στο παράρτημα Ι της οδηγίας 91/692/ΕΟΚ,
την οδηγία 75/440/ΕΟΚ του Συμβουλίου της 16ης Ιουνίου 1975 περί της απαιτούμενης ποιότητας των υδάτων επιφανείας που προορίζονται για την παραγωγή ποσίμου ύδατος στα κράτη μέλη(3) , όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 9α,
την οδηγίας 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου ύδατος(4) , όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 17α,
την οδηγίας 76/160/ΕΟΚ του Συμβουλίου της 8ης Δεκεμβρίου 1975 περί της ποιότητας των υδάτων κολυμβήσεως(5) , όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 13,
Εκτιμώντας:
ότι τα κράτη μέλη υποχρεούνται να συντάσσουν έκθεση για την εφαρμογή ορισμένων κοινοτικών οδηγιών βάσει ερωτηματολογίων ή σχεδίων εκπονημένων από την Επιτροπή, σύμφωνα με τη διαδικασία που προβλέπεται στο άρθρο 6 της οδηγίας 91/692/ΕΟΚ
ότι ορισμένα από τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσε η επιτροπή που προβλέπεται στο άρθρο 6 της οδηγίας 91/692/ΕΟΚ και ότι για ως προς ορισμένα άλλα μέτρα η εν λόγω επιτροπή δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται τα ερωτηματολόγια που περιλαμβάνονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1992.

Labels: 12
15
20